經數: 一八○一

經名: 請觀音經疏闡義□卷第一

頁數: 九八一

上              欄

三義一心卽同體三寶也. 覺了卽能觀三觀.

四執卽所破妄惑. 法性卽所觀三諦. 境觀不

二故云和合. 而於正勤心中示滅諦者. 以道

品約位則正勤是小乘內凡位也. 以小準大

卽圓六根相似. 證滅無所住心等者. 謂大聖

人內無四執外順機緣. 令獲四益說境智異.

謂若人樂聞自生境智. 卽說境是自境智是

自智. 以赴欣欲之心. 或宜聞生善. 或說必

破惑. 或聞則悟道. 他共無因亦復如是. 故使

經論所明. 若境若智不出自等. 列名中四敎

境智俱順四悉. 別敎獨得名者. 以出假位正

以四悉化他故. 圓名不思議者. 則顯前三敎

皆思議也. 然四境智皆是總釋觀世二字. 應

預知差別則至文易了. 前二以心生六界三

種世間爲境. 而智有體析之殊. 別敎以心生

十界三種世間爲境. 用次第智. 圓敎以心具

十界三種世間爲境. 用一心三智. 一切法從

緣者. 證境智因緣皆是實有. 破柝方空也. 但

有名字者. 謂甁已破首已斷. 但有甁首之名.

實無其體. 此喩出大經. 是字不住卽性空. 亦

不不住卽相空. 法眼等者. 卽十行出假說四

敎四悉境智也. 雖無境智等者. 法從心造全

法是心. 心本自無諸法寧立. 不有而有三千

宛然. 無始不覺理具情迷. 今旣覺了知心

卽是不離. 能觀別有所照而於一心强分境

智. 故曰而論. 經言下境卽所觀照卽能觀. 能

所一如故皆云不思議. 欲擬者大師尙謙表

無專執久□四執者. 以得無所住心故. 慈悲

等者. 被偏圓機示四敎像. 是故向約四種境

中              欄

智以釋其名. 故經下引證也. 維摩經身子問

天女云. 汝於三乘爲何志心. 天曰. 以聲聞

法化衆生故. 我爲聲聞. 以緣覺法化衆生故

我爲□支佛. 以大悲化衆生故. 我爲大乘. 觀

音天女俱分眞故. 故得引證別釋中. 若依名

字爲便應. 先明觀智. 次辨世境. 若解義爲便.

前明世境. 次辨觀智. 以先有境可得論觀. 若

未有境何所可觀. 譬如鏡鼓後方映擊. 今從

義便故. 先境次智. 三諦三境者. 止觀明理

性是一. 對止名諦對觀名境. 諸文所明諦卽

是境. 不云二別. 今亦同之. 所以然者. 諸文但

云三觀不論三止故. 且止觀行門. 方乃委示.

一因下列名此之三境者. 謂此三境不一不

三唯在一念. 遍攝諸法三無差別. 彼彼互融

但以情迷不能覺了. 遂於無縛法中强生繫

縛. 謂有情無情事異理異. 於無脫法中而妄

心解脫. 遂厭苦欣樂捨有入空. 離二邊心中

道. 故有凡夫生死及三敎境智之異. 故云爲

智所觀卽爲四也. 四種觀者. 經云. 下智觀故

得聲聞菩提. 中智觀故得緣覺菩提. 上智觀

故得菩薩菩提. 上上智觀故得佛菩提. 今家

釋義用對四敎. 以聲聞是下乘藏是最下敎

故. 聲聞菩提卽藏敎也. 緣覺是中乘通敎復

居藏別之間. 菩薩是上乘別敎仍居通敎之

上. 圓敎復在別敎之上. 故云上上中論可知.

終是三諦之境者. 根有遍圓迷成四境. 若論

本理三諦常融. 開爲二觀者. 卽前藏別二觀

俱觀俗諦. 答下俗諦雖同. 藏見[&FFFF]#相別見細

相. 故分二別. 眞亦淺深者. 前三果分見故淺.

下              欄

四果究竟故深. 亦互爲淺深. 旣分[&FFFF]#細二俗.

應有淺深二眞. 理則無二者見有淺深. 眞空

但一偏眞旣爾. 中眞例知. 此淺深之言不可

用通敎複眞消之. 以文云理則無二. 若約複

眞約然. 是二故知. 答意各從當分等觀下云

云者. 應通前結數. 前約自他護法等. 能所

合辨有七十八. 今歷四敎觀法. 觀之則有三

百十二請也. 次明智下者. 夫境智二法不分

而分. 故前釋境乃對智明. 今文釋智還約境

說. 是知境非智[&FFFF]#顯. 智非境[&FFFF]#成. 義雖相

仍文有傍正. 觀因緣下標藏智. 觀因緣空標

通智. 二諦觀者假是虛妄俗諦. 空是審實眞

諦. 今欲去俗歸眞. 故言觀. 因緣空假是入

空之詮. 先須觀假知假虛妄而得會眞. 故言

二諦觀. 出假下標別智. 從空而出故言出假.

入在假內亦曰入假. 故出入二名諸文互立.

別雖三觀以假爲正平等觀者. 望前稱平等

前破假用空. 今破空用假破用旣均故名平

等. 中道下標圓智. 雖三觀一心從勝彰名故

指中道. 三皆名觀. 復名智者通而爲論. 觀

智義一. 別而往目因果兩分. 世智下斥凡夫

也. 以凡夫外道通有此智. 不出生死不動煩

惱. 故云是世間之智也. 但有名字者. 以此世

智虛□不實. 但有智名而無其體. 故向云亦

名名字智也. 凡聖通用者. 謂凡夫用此智得

四禪八定. 聖人二種不同. 慧解脫人但用無

漏智得成無學. 俱解脫人俱用二智. 斷惑之

時隨用一智. 故云凡聖通用也. 以此智凡聖

等有. 故向云亦名等智也. 但此下結斥也. 菩

經數: 一八○一

經名: 請觀音經疏闡義□卷第一

頁數: 九八二

上              欄

薩下顯菩薩也. 於此觀中者. 指世智也. 旣不

斷惑但用世智. 而能觀無常修六度. 成其勝

解終出生死. 慈悲喜捨卽四等心也. 慈故與

樂. 悲故拔苦. 見彼離苦得樂故喜. 不心恩報

故捨. 不捨怨親等用此四故. 名四等具一切

法者. 卽六度四等萬行具修也. 三十四心. 謂

八忍八智斷見. 九無間九解脫斷思. 如□延

子者. 卽釋論引迦□延子. 明菩薩義. 釋迦初

爲陶師. 値昔釋迦. 發菩提心行六度行也. 三

藏境智觀音者. 菩薩自伏六蔽. 悲心熏物. 衆

生稱名卽能脫苦. 自行六度慈心熏物. 應可

度者. 卽能示現令得安樂也. 雖行於空等者.

菩薩從薄地學遊戱神通. 多修假觀八地出

假故. 名不住於空. 初心謂見地也. 爲如佛者.

被接之人能破無明. 無明破已如通他地. 同

得八相故名爲如. 不同通敎等者. 別人破空

出假不同通人空心出假. 扶習潤生知空非

空. 在六七住破空. 出假卽十行位塵沙據所

迷之法. 無知約能迷之心. 四念處云. 十住

斷見思. 又斷界外上品塵沙. 十行中品十向

下品. 今論中品也. 行滿者. 以經論所明別

敎位. 次等覺一位或有或無. 今約無說故云

十地行滿. 稱理之觀者. 別次第觀尙非稱理.

藏通析體不稱可知. 三諦圓融本性自爾. 順

性而觀故名稱理. 理旣下示稱理相. 從初至

後者. 初謂名字依. 解修觀名名字觀音. 後

謂妙覺. 究竟顯理名究竟觀音. 五卽位殊圓

觀一揆. 五住圓除者. 謂三惑俱破也. 問十

信位中旣兩惑先去. 何名五住圓除耶. 答圓

中              欄

觀心性[&FFFF]#垢自去. 故四念處以治鐵爲喩. 是

故圓觀一生之中. 初住可獲. 若次第行者. 借

使一生兩惑先除. 雖不經歷亦成次第. 或圓

接別. 或別接通. 或解圓行漸□兩惑先除. 俱

非今意. 今文的取圓頓行者. 故曰圓除. 妙

覺觀音者. 問觀音是等覺. 因人何故約妙覺

極果釋耶. 答觀音三昧經云. 此菩薩已成正

覺號正法明佛. 觀音受記經云. 次當補處稱

爲普光功德. 其本[&FFFF]#若此. 約究竟釋理應無

失. 問別名可爾通號如何. 答文雖不明例有

此釋. 謂名字菩薩乃至究竟菩薩也. 大論云.

衆生無上者佛是. 肉菩薩衆生華梵之異名.

通極果. 文義在玆. 此之三智者. 幷世智有四.

以世智是境故. 但云三. 亦對五眼者. 三智

旣約四敎五眼亦然. 肉天二眼照[&FFFF]#細事皆

是世智. 悉爲諸觀境本. 卽同中論偈初句也.

藏敎觀音不斷煩惱故. 唯約世智二眼也. 若

約二乘從此入析法觀. 斷惑亦得慧眼. 又菩

薩於三祇百劫. 得五神通獲法眼. 分別根性

調熟衆生. 今以別敎望之只名世智二眼. 通

唯慧眼別唯法眼. 其意亦然. 照眞卽一切智.

故對慧眼卽通敎也. 照假卽道種種智. 故對法

眼卽別敎也. 藥卽道滅病謂苦集. 照眞俗實

相卽一切種智. 此眼卽佛眼也. 三法眞俗中

也. 俗攝肉天法三眼. 佛眼有五眼用. 故曰一

而異名. 小般若云. 如來有肉眼不. 答云有. 乃

至有佛眼不. 答云有. 今經云. 五眼具足成菩

提. 皆此意也. 但從勝受名. 云佛眼耳. 譬如衆

流入海失本名字. 大論云. 十智入如實智無

下              欄

復本名. 但稱如實智. 五眼具足而但稱佛眼.

三智下云云者. 應釋出開合. 所以四觀. 謂大

經四種十二因緣觀. 下中上上上. 彼經通取

析法故. 明四觀. 大品瓔珞直就摩訶衍但明

三觀三智. 今若開二經合涅槃者. 應開析法

從假入空觀生滅一切智也. 若合涅槃就二

經者. 下中觀同是一切智也. 若將三經. 若開

若合對五眼者. 肉天二眼皆是世智. 爲諸觀

境本. 若三觀三智. 從此境卽入體法一切智.

若四觀四智. 從此境卽入析法一切智. 今約

菩薩不斷惑邊故. 向以世智對藏. 又藏敎滅

事方空. 旣存於事故對世智. 中論偈初句對

藏. 卽此意也. 餘眼對智及觀悉如向文. 收攝

下注云云者. 凡諸經論所明名相束廣. 開狹

常使成三. 三一一三互融互攝. 攬入己心以

成妙觀. 乃知十方佛法不離刹那. 世者不約

界業釋機. 若論爲機正在音字. 若不連世其

義[&FFFF]#顯. 以十法界是生機處. 故就文分二. 初

通明世義差別隔異者. 於此十中有凡有聖.

有大有小. 有權有實. 二報三業高下不同. 名

別名異. 世是下別顯爲機. 世是色者. 又闕心

字. 於十法界各三世間. 假實屬正國土屬依.

今云色心且指五陰實法也. 假名攬陰而立

國土. 乃陰所居故擧色心足該餘二. 色卽觀

世身等者. 謂若約大士自行觀五陰空而成

聖道則應名觀世身. 及觀世意. 旣名觀音卽

是觀彼十界衆生口業爲機. 故云音是機也.

此約化他立稱. 此文且以身意在應口業屬

機. 若具足論各備三業. 三俱在機者. 如五體

經數: 一八○一

經名: 請觀音經疏闡義□卷第二

頁數: 九八三

上              欄

投地燒香散華身業爲機. 大士往應卽觀世

身. 繫念數息意業爲機. 大士往應卽觀世1意.

祈請口業爲機. 大士往應. 卽觀世音三俱在

應身意如向. 若約口業. 卽是大士自觀音聲

而得成道. 由自行成故能應物. 此釋機應各

三. 與普門玄義或異者. 符今疏文也. 言菩薩

等者. 蓋西竺語例. 此方則云大道成衆生也.

謂自心廣博大道. 又成熟衆生. 釋論下初發

心卽自心大道. 度一切卽成熟衆生. 能忍成

道事者. 不同二乘忽[&FFFF]#取證. 不動下魔不能

動小不能破. 有種種成者. 名通四敎故. 因緣

道卽藏菩薩. 空道卽通菩薩. 假道卽別菩薩.

第一義道卽圓菩薩. 文闕假道二字. 又於諸

道者. 卽前四道. 然文但示藏敎. 通別餘三略

無. 直修因緣. 如直行六度及四無量心. 不修

無常觀不發四弘誓者. 但是人天之因. 旣亦

名道. 故須揀之. 今言道者. 乃別顯菩薩修出

世之道. 故云起慈悲等. 若通菩薩應揀二乘

自證之道. 別揀但從空出之道. 圓揀次第之

道. 今菩薩卽觀音本修圓行故. 能於一道觀

一切道. 一行修一切行. 故至分果隨機利見

四應不同. 自非觀心三千三諦者. 其孰能至

此乎. 豈有捨一取一者. 問如菩薩本修圓行.

則捨偏小. 何言無取捨耶. 答取捨卽無取捨.

以圓觀權實不離心性. 豈可捨心性取心性

耶. 以唯見心性故. 然菩下雖知本具當體空

中. 而無所得故. 無難苦及無分別. 爲機亦

異等者. 明鏡是一現像自殊. 現像不同良由

形對. 故順四機有玆四應. 以喩合法其旨可

中              欄

見. 他人下問答. 合在釋別名. 後而在此者.

或隨便或文誤. 問意者. 設云菩薩三業俱觀

機者. 意輪鑑機. 此義可了. 身口是色云何鑑

機. 故云身口若爲觀聖觀智觀. 前人等者. 上

觀去聲. 下觀平聲. 卽是意輪觀彼十界身口

之機. 則可名觀世身觀世音也. 非是聖人用

自己身口觀他也. 以身口但能現身說法故.

然實觀三業之機. 彼旣正以身口爲難. 故不

云意. 但言觀前人身口也. 通亦得者. 上約別

論觀機唯意. 若約通義則三業本融六根互

用. 則聖人身口何妨觀機. 但除下病謂妄情.

法謂三障. 妄情若去障體元眞. 若破三障卽

是破德. 故但除病不除其法. 蛇□者. □亦蛇

也. 爾雅云. □□博三寸首大如擘. 注云. 身廣

三寸頭大如人擘指. 此自一種蛇. 名爲□□.

□音哲. 又音適. □田界反□□毒也. 蛇□如

三障毒如妄執. 今遣妄執如除毒. 不迷三德

如不侵人. 三障本眞如不殞命. 如世[&FFFF]#蛇之

法. 但除其毒耳. 調善者. 調調惡令善也. 堪任

乘御者. 大經明[&FFFF]#師[&FFFF]#毒龍等. 堪可乘御非

殞彼命也. 隨應得度者. 以性惡不可斷故. 故

至果上爲機所□. 現四惡趣身

請觀音經疏闡義□卷第一

請觀音經疏闡義□卷第一一

宋錢唐沙門釋智圓述

次約二義釋消伏者. 前約一義唯就圓論. 今

下              欄

約二義偏圓合辯. 部屬方等故須兼含. 消除

卽不斷是圓義. 消滅卽斷是別義. 滅謂死滅.

如殞蛇□之命也. 此斷不斷若約界內外. 卽

四敎也. 界內斷卽是藏. 不斷是通界外. 別

圓已如向說. 除伏卽斷平伏卽不斷. 前以除

對滅則滅死除生. 今以除對平則平無所移.

除猶改動. 故須以平對不斷也. 不無輕重者.

有人三障俱重. 須此三番. 有人報障偏重. 餘

二障輕. 但治其重輕者隨去. 餘例可解. 無□

陀羅尼者. 如法華明三陀羅尼一旋卽旋假

入空. 二百千萬億旋卽從空入假. 旋轉分別.

三法音方便. 卽是二觀方便得入中道解一

切言音. 亦能一音說法隨類各解. 得此三者.

卽入無□陀羅尼. 具足一切陀羅尼故云第

一也. 三昧或三摩提. 此云正定. 王三昧者. 卽

首楞嚴等百八三昧. 皆中道一心名王三昧

也. 然陀羅尼是慧性. 三昧是定性. 不二而二

故分二別. 因中修一心止觀. 果上證此二法.

法華疏云. 三昧與陀羅尼體一而用異. 寂用

爲三昧. 持用名陀羅尼. 今引大論正顯此經.

神[&FFFF]#是中道無□陀羅尼也. 又引王三昧者.

意明此慧. 卽定不二而二二而不二耳. 遮三

障等者. 以遮惡不起是消除義. 故經云. 消

除三障無諸惡持善不失. 是調伏義. 故經云.

五眼具足成菩提. [&FFFF]#卽是願者. 卽解經題[&FFFF]#

字義. 謂大聖說此陀羅尼. 只是[&FFFF]#願衆生如

佛. 譬若菴盧[&FFFF]#螟[&FFFF]#也. 然則陀羅尼旣是梵

語. [&FFFF]#字卽當華言. 經題華梵雙擧. 故云陀羅

尼[&FFFF]#. 若爾何故云陀羅尼□遮持耶. 古人

經數: 一八○一

經名: 請觀音經疏闡義□卷第二

頁數: 九八四

上              欄

見□密不譯. 例如此土禁[&FFFF]#等法. 便以[&FFFF]#名

往□. 然亦不失遮持之義. 何者. [&FFFF]#旣訓願.

如菩薩四願. 二願拔苦卽遮惡義. 二願與樂

卽持善義. 故知[&FFFF]#與遮持義歸一揆. 經者敎

也者. 謂經卽言敎訓法訓常. 有□無□俱指

舊釋. 卽古來人師解義也. 今唯訓敎則四敎.

俱經. 言略意周不[&FFFF]#餘說. 餘疏卽指普門玄

義也. 然雖指彼不無小異. 辨體不同已如前

記. 又彼此雖俱感應爲宗. 彼是法華正約圓

機感於圓應. 雖明三敎意在開權. 今經方等

帶偏明矣. 彼明普門示現. 乃以慈悲爲用. 則

與拔雙明. 此顯舍離心救. 乃以救危爲用. 則

拔苦爲正. 彼明敎相卽偏而圓. 此明敎相偏

圓相隔. 宜在區別無得雷同. 四義旣指餘疏.

而復辨感應之宗者. 以今經以感應爲要. 機

通十界應通四敎. 各備四句其相難知. 故此

略示四句者. 一冥機冥應. 二冥機顯應. 三顯

機顯應. 四顯機冥應. 若過去善修三業. 現在

未運身口[&FFFF]#往善力. 名爲冥機也. 雖不現見

靈應而密爲法身所益. 不見不聞而覺而知.

是爲冥益也. 二冥機顯應者. 過去植善而冥

機已成. 便得値佛聞法現前獲利. 是爲顯益.

如佛初出世最初得度之人. 現在何[&FFFF]#修行.

諸佛照其宿種自往度之. 卽其義也. 三顯機

顯應者. 現前身口精勤而能感降. 故月蓋曲

躬聖居門□. 又如行人道場禮懺能感靈應.

是顯機顯應也. 四顯機冥應. 如人一世勤苦

現善濃積而不顯. 感冥有其利. 此是顯機冥

益. 若依法華玄義. 更開四句. 以成三十六

中              欄

句. 機應等在彼文詳之. 題下譯人名者. 司馬

氏. 都於建康是曰東晉. 竺難提此云喜. 西域

人也. 以第十一主恭帝元熙元年歲次已未.

至此土. □傳焉. 或時等者. 卽他人分經. 今

依前者. 今師以第四[&FFFF]#是護經故. 屬流通生

起三段. 如別文者. 光明疏云. 序本序於正通.

正本正於序通. 通本通於序正. 卽生起也. 居

一說之初者. 如是等六事在一經之首. 故神

光駭集者. 如法華放光動地. 淨名合蓋現土.

駭驚也. 集謂集衆. 言論激發者. 如法華文殊

彌勒問答釋疑. 淨名寶積說偈述歎. 皆名述

[&FFFF]#. 引例云云者. 他經爲例如向引文. 若的

約今經則以舍離病苦爲由. 月蓋請佛爲述.

同有次序者. 六事同故. 應云由[&FFFF]#[&FFFF]#述各異

不言. [&FFFF]#述文略耳. 如他經多以瑞相爲由. 騰

疑爲述. 此經以重病爲由. 心救爲述. 故云各

異. 此則束前三序爲通別二序也. 初釋. 次

序中文存略. 通指舊解. 今依諸疏六義科

釋. 一切諸經皆以此六居首者. 大論云. 佛將

涅槃. 阿難問佛. 一切經首作何等語. 佛答阿

難. 應云如是我聞一時佛在某方某國土與

某大衆. 非獨我法如是. 三世佛經初亦然. 故

知六義卽是通序. 初如是者. 卽所聞法體也.

佛如法相而說. 阿難如聞相而傳. 故言如也.

佛如法相而解. 阿難如海量而受. 故言是. 二

我聞者. 卽聞持之人. 阿難與聽衆述佛遺旨

親承不謬. 故云我聞. 三一時者. 聞持和合也.

衆生感法佛慈赴敎. 機應之時故云一時. 四

佛者. 能說敎主也. 佛陀此云覺者知者. 謂自

下              欄

覺覺他覺行圓滿. 自覺異凡夫. 覺他異二乘.

覺滿異菩薩五住. 毘舍離者. 此云廣博嚴淨.

其國寬平名爲廣博. 城邑華嚴故名嚴淨. 觀

解者. 一心三觀能觀心性. 猶如虛空. 卽具福

慧二種. 莊嚴無染無著. 菴羅樹園者. 菴羅

是果樹之名. 以樹目園. 故云菴羅樹園. 其果

似桃. 或云似柰. 此樹開華華生一女. 國人歎

異以園封之. 園旣屬女女人守護. 故言菴羅

樹園. 宿善冥熏見佛歡喜. 以園奉佛. 佛卽受

之. 而爲住所. 觀解者. 三觀觀心心性不動. 而

修道品. 因起悲誓善根牢固. 成諸總持卽住

園也. 疏云. 如是者. 者應云等. 謂等取餘五事

也. 大林精舍等疏文唯存理解. 然向下消經

多無事釋. 隨病隨機凡有四意. 一執敎忘行.

二得事失理. 三義易觀難. 四情局性遍. 示

行示理從難從遍. 且就理明義. 例明一家觀

心. 不出三種. 謂約行附法託事. 約行則存乎

止觀. 事法則遍在諸文. 然應深曉止觀所談

心性三千遍攝一切大小理惑智行位敎. 若

依若正不離己心方了. 諸文隨事表對其旨

有歸. 是知觀雖有三意唯在一. 以附法託事

扶成約行耳. 今釋大林精舍. 卽附事觀心也.

故萬德之言□約已心非指他果. 若指他果

必迷自境. 若了心境自卽他故他卽自故. 不

了此境自尙成他. 肉觀他耶. 問淨名疏釋毘

舍離等. 皆約三義. 一事釋. 二約法門. 三約觀

心. 直爾表對是約法門. 以三觀攝事方名觀

心. 今疏以包含二諦故名大等. 乃是約法門

釋. 應非附事觀心. 答文義隨便不可一準. 以

經數: 一八○一

經名: 請觀音經疏闡義□卷第二

頁數: 九八五

上              欄

淨名經中有法喜爲妻等文. 文云. 諸佛解脫

當於衆生心行中心. 旣有二文. 故分二釋. 若

諸文只以法門表對. 卽是觀心如止觀普賢

白象方等. □壇此皆直爾表對法門. 而義例

指爲附事觀心. 故須隨文 □約唯變所適. 故

今所表卽是觀心. 包含二諦者. 卽邊是中故

曰包含萬德. 下果上萬德因理本具故. 指本

具名爲叢林. 精無八倒者. 中道精純非二邊

雜故. 離常無常等八種倒也. 如涅槃卽大經

陳如品. 觀色不淨者. 應云觀色淨不淨. 淨卽

有不淨卽空. 獲得常色卽是中道. 眞常能破

二邊. 此眞常亦名非常非無常也. 今文從略.

若具論者. 應云觀受是苦是樂. 因滅是受獲

得常受. 乃至觀識常無常. 因滅是識獲得常

識. 仍是且論常德. 樂我淨三亦復如是. 今於

五中略擧色陰故. 云觀色. 於八倒中略. 擧不

淨. 於四德中略擧常德. 具論必備也. 五陰是

所執之境. 八倒是能執之心. 四德是所顯之

理此理顯處卽此五陰. 名五涅槃. 一陰通除

八倒者. 約境別觀總而論. 故觀一陰能除八

倒. 十八空者. 空唯是一破十八. 有名十八

空. 謂內空外空內外空乃至無法有法空也.

重空觀者. 以中道正觀. 空生死之有空涅槃

之無. 名重空觀也. 經與大比丘去. 第六聞持

之伴. 此證阿難與大衆共聞. 豈謬傳也. 所以

先聲聞次菩薩後天龍者. 二乘滯空. 凡夫滯

有. 菩薩不滯. 常行不二故處其間. 有五下云

云者. 應分經爲五. 一數. 二位. 三歎. 四名. 五

結. 初數中與者共也. 千二百五十者. 三迦葉

中              欄

有弟子千人. 優樓頻螺有五百. 伽耶有三百.

那提有二百. 身子目連有弟子二百五十人.

迦葉舍利弗等先□事火. □邪入正. 便得上

果. 感佛恩深常隨侍佛. 故爲同聞衆也. 比丘

此□除饉. 衆生薄福在因無法自資. 得報多

所饉乏. 出家戒行是良福田. 能生物善除因

果之饉乏也. 或言無□. 名含三義. 一破惡者.

如初得戒. 卽言比丘以三□磨發善律儀. 故

言破惡二怖魔者. 旣能破惡魔羅恐其出我

界域化我眷屬. 故生驚怖. 三乞士者. 出家

之人內修道德遠離四邪. 告心資身故名乞

士. 此之三義通初後心. 經家所列皆後心耳.

二位阿羅漢此□無著. 或言無□而含三義.

謂不生刹賊應供也. 無明糠脫後世田中不

受生死果報. 故言不生. 九十八使惑盡故名

殺賊. 具智斷功德堪爲人天福田. 故言應供.

三歎中五句經文. 初二句約所破歎. 次二句

約能破歎. 後一句約果用歎. 初所破者. 卽

世間因果也. 諸漏是因後有是果. 諸漏謂三

漏欲無明也. 成論云. 失道故名漏. 律云. 癡

人造業開諸漏門. 毘曇云. 漏落生死. 論律語

異而同明漏義. 漏盡是因滅也. 後有卽二十

五有生處也. 現因旣盡後果不生. 是果亡也.

次能破者. 卽無漏定慧也. 如鍊眞金者. 珠叢

云. 鎔金使精曰鍊. 煮絲令熟曰鍊. 故字宜從

金. 疏云. 是總歎者. 卽總歎. 修定學慧猶如

鍊金. 數數入定轉轉明淨也. 又鍊金是約喩

歎. 澄靜是約法歎. 喩總而法別也. 合云澄卽

歎慧. 靜卽歎定. 今云澄卽歎定等者. 文誤. 色

下              欄

界下約有漏無漏解諸定也. 四禪四空是有

漏定. 八背捨是無漏定. 前三背捨者. 一內有

色相外觀色. 位在初禪. 能捨自地及下地故.

名背捨. 二內無色相外觀色. 三淨背捨身作

證後五背捨者. 四虛空處背捨. 五識處背捨.

六無斷處背捨. 七非有想非無想背捨. 八

滅受想背捨. 此八通名背捨者. 智論云. 背是

淨潔五欲. 捨是著心故名背捨. 若發眞無漏

慧. 斷三界結業盡. 卽名八解脫. 故云. 故知得

解脫等者. 身心澄靜也. 云云者. 謂八勝處十

一切處等諸無漏禪. 皆是身心澄靜也. 經六

通無□是果上之用也. 六通謂天眼天耳知

他心宿命身如意漏盡. 四名經文略擧十三

尊者. 身子智慧第一故. 以大智標之. 舍利弗

具云舍利佛羅. 此□身子. 以母好形身身之

所生. 故言身子. 又□珠子. 其母於女人中聰

明. 聰明相在眼珠. 珠之所生故名珠子. 時

人以子顯母爲作此號. 新云奢利弗□羅. 奢

利云□. 卽百舌鳥. 亦云春[&FFFF]#. 弗□羅言子. 以

母才辯喩如□鳥. 此是彼子以母顯之. 故云

□子. 目□連姓也. □[&FFFF]#誦. 文殊問經□萊[&FFFF]#

根. 眞諦云. 勿伽羅□胡豆. 二物古仙所嗜. 因

以命族. 新云摩訶沒特伽羅. 此云大採[&FFFF]#氏.

上古有仙居山寂處. 常採菉豆而食. 因以爲

姓. 尊者之母是彼之族. 取母氏姓因以爲名.

得大神通. 揀餘諸姓故云大採[&FFFF]#氏. 名拘律

陀. 拘律陀樹名. 禱樹神得子. 因以名焉. 新云

從父. 本名名俱利迦. 亦云拘[&FFFF]#多. 摩訶迦葉

此□大龜氏婆羅門種. 其先代學道. 靈龜負

經數: 一八○一

經名: 請觀音經疏闡義□卷第二

頁數: 九八六

上              欄

仙圖而應. 從德命族. 故言龜氏. 又□飮光.

上古有仙身有光明飮蔽日月. 迦葉是彼之

種. 以姓爲名. 故名飮光. 言大者. 簡餘迦葉.

摩訶迦□延此云文飾. 亦云扇繩. 母戀此子

不肯改嫁. 如繩繫扇. 新云摩訶迦多衍那. 須

菩提此□空生. 生時家中倉等等皆空. 占者

言吉. 因空而生. 字曰空生. 或云善吉. 阿[&FFFF]#

樓馱亦云阿那律. 亦阿泥樓豆. 皆梵音奢切

此□無貧. 昔於饑世贈□支佛稗飯. 獲九十

一劫果報充足. 故名無貧. 新云阿泥律陀. 此

云無滅. 劫賓那此云房宿(音秀)父母禱房星感

子. 故用房宿以名生身也. 又□房宿(音夙)佛與

同房宿化作老比丘. 爲之說法因而得道. 故

云房宿. 慈恩云. 房星房星現時生故. □梵波

提此□牛[&FFFF]#. 無量壽經稱牛王. 增一云. 牛[&FFFF]#

過去因摘一莖禾數粒墜地. 五百世作牛償

他. 今雖人身尙作牛蹄牛[&FFFF]#之相. 新云□房

[&FFFF]#底. 此云牛相. 畢陵伽婆蹉此□餘習. 五

百生中爲婆羅門惡性[&FFFF]#言. 今雖得果. 餘習

尙在. 如罵河神故名餘習. 新云畢[&FFFF]#陀伐蹉.

薄拘羅此□善容. 以色貌端正故也. 年一百

六十歲無病無夭. 有五不死報. 後母置熬盤

釜中. 水中魚食. 刀破皆不死. 昔堅持不殺戒

故. 九十一劫命不中夭. 昔爲貧人施病比丘

一訶梨勒. 服已病除. 故今無病. 新云薄矩羅.

難陀此□善歡喜. 亦云欣樂. 亦喜根本. 是放

牛之人. 因問佛放牛十一事. 知佛具一切智.

獲阿羅漢果. 阿難陀此云歡喜. 亦慶喜. 世

尊成道內外感慶. 當喜時生故名慶喜. 羅[&FFFF]#

中              欄

羅此□覆障. 眞諦云. 羅[&FFFF]#本名修羅. 能手障

日月. □此應云障月. 佛言. 我法如月此兒障

我. 不卽出家世世障我. 我世世能捨故言覆

障. 新云羅□羅. 此□執日. 所以新舊語殊者.

皆由五天之境方土不同. 梵萊傳來. 方今有

異. 例如此土後漢都於洛陽. 東晉遷于建業.

□漢籍先傳於身毒. 必以北音爲正. 晉人後

往於竺乾. 必以南語爲正. 故於所說不無矛

盾. 以此明之古來梵語. 未必盡訛略也. 五結

衆所知識者. 聞名欽德爲知[&FFFF]#形. 敬奉爲識.

菩薩衆下注云云者. 應分經爲四. 一數. 二歎.

三名. 四結. 約因者. 且如圓敎初緣無作發心

至等覺邊際智滿. 悉名爲因. □果者. 佛果. 如

十五日月. 等覺如十四日月. 相□近也. 大智

下總釋四句. 此之解行悉在分眞. 目足備者

目故能見喩解. 足故能行喩行. 目導足行故

有所至. □池喩三德涅槃也. 若約下三敎當

分俱有大義. 若望圓敎前三非大故. 大論云.

我今如力欲演說大智彼岸實相義. 當知大

智卽是觀諸法實相之觀也. 亦有一切智下

恐闕道種智三字. 總別之異名者. 觀中道是

總. 照二邊是別. 卽別而總邊卽中故. 二智卽

一切種智. 卽總而別. 中卽邊故一切種智卽

是二智. 三智圓融總別一體. 例如下擧小爲

例. 十六諦卽四諦下十六行也. 四諦是總. 十

六是別. 總別雖殊只是小敎一切智耳. 意顯

圓敎三智總別不同. 只是圓頓一切種智. 修

行爲語者. 約自行也. 從行以入理者. 卽住前

修行至初住位. 分證本理趣本之行. 故云本

下              欄

行. 化道者. 約化他也. 故引勸學證之. 從本起

行者. 依智修行也. 是則智爲行本. 智家之行

故言本行. 如般下彼經旣皆勸學般若. 驗知

無智諸行不成. 則是從大智本一心具足諸

波羅密也. 金光明云. 一切種智而爲根本. 無

量功德之所莊嚴. 亦此意也. 當知[&FFFF]#敎生智.

以智導行行必入理. 故與前釋共爲表□. 珠

爲寶本以珠喩智. 以寶喩行. 皆成下釋皆悉

成就也. 約四種等者. 謂四菩薩果雖未滿. 因

行已圓. 故言成就. 藏初緣生滅四諦發誓名

大智. 行六度名本行. 相業成名悉成就. 通緣

無生起誓名大智. 檀三事空乃至般若名本

行. 十地如佛名成就. 別緣無量生解名大智.

行無量波羅密名本行. 等覺名悉成就. 圓緣

無作發心名大智. 一心萬行名本行. 等覺智

滿名悉成就. 是則解行俱成就. 故云皆悉. 大

經下六波羅密中雖有智慧. 由在地前非是

眞證. 故屬福德. 登地眞證乃名智慧. 眞雖有

福德勝故也. 以證此文滿足六度唯在福德.

六中智慧則約地前. 五度通眞故□屬福. 故

今福慧悉在分眞. 故云成就及以滿足. 今依

下標示也. 諸度卽六度以修六故. 根方調伏.

如金下約圓正明金剛至檀義者. 彼雖通三.

今唯約圓. 捨色名檀者. 所捨乃同能捨則異.

由能捨異故分敎殊. 今之能捨卽圓三觀檀

義. 下明檀義該攝. 言攝三者. 三字恐誤. 應云

攝六. 金剛論偈云. 檀義攝於六資生無畏法.

此中一二三是名修行住. 無著云. 若無精進

疲倦故不能說法. 若無禪定卽貪信敬利養

經數: 一八○一

經名: 請觀音經疏闡義□卷第二

頁數: 九八七

上              欄

染心說法. 若無智慧便[&FFFF]#倒說法. 故約下述

意也. 由檀攝六故. 今但約檀釋. 又經下明檀

以慧導. 無慧導者不趣菩提. 有慧導故卽成

正覺. 斥無方便者者. 卽無慧導也. 三事皆空

者. 謂不見施物施者受者. 若準下疏文卽以

根塵識爲三事也. 若是下簡小也. 無方便空

者. 不能卽空是假是中名無方便. 菩薩下顯

圓也. 是空亦空者. 以有[&FFFF]#中方便故不滯於

空. 卽是能空於空. 故曰是空亦空. 由有方便

故無染著. 而能下由無染著故. 卽空而假. 具

修萬行通達佛道者. 達彼萬行卽三諦理. 乃

由此智引趣菩提. 但眼下結示三性. 若論本

性自具三因眼根. 卽中是正. 卽空是了. 卽假

是緣. 今作一性二修示之. 但眼之本等者. 卽

指本具中理爲正因. 此卽合性爲一也. 了此

等者. 謂修觀了達也. 能捨下謂不著三事方

捨塵勞. 此乃合修爲二以說. 若各開者. 了眼

亦具於三. 能捨亦具於三也. [&FFFF]#谿云. 智亦具

三照本有三. 福亦具三助智嚴通辭. 學此下類

通三法略擧三種. 應知一切三法皆三因之

異名. 四位者. 位應作敎字之誤也. 下文放此.

分別一切色者. 卽十法界色也. 色非色不二

者. 色卽是事非色卽理. 事理相卽如波與水.

故云不二. 事穢理淨事卽是理. 故云常淨. 問

一家談理旣具性惡. 何名淨耶. 答性中之惡

惡全是善. 理體無差豈應隔異. 如云淸具濁

性濁全是淸. 珠具寶性寶卽是珠. 思之可見.

調伏下云云者. 應以諸根例眼釋出. 如思益

下約眼根明餘五度也. 應各論四敎. 於中廣

中              欄

略不同. 忍進備四. 禪分大小. 慧二度. 雖則

直明義亦含四. 不爲六塵所傷者. 今約眼根

應言不爲色塵所傷. 言六者通擧耳. 凡夫著

色則爲所傷. 無防非義. 三藏了色無常. 通了

卽空. 別了假名. 圓了中道. 四敎當分俱不爲

傷. 能忍至名忍. 標示忍義從順也. 於因下約

四敎明忍. 捨六下標示進義. 應云色塵眼根

言六通擧也. 亦於下約四敎明義云云者. 謂

藏了根塵生滅. 通了卽空故不染雜. 別不染

雜於空. 圓不染雜二邊是精義也. 離憂下標

示禪義. 初禪下約四敎明禪也. 初約四禪卽

藏通. 後得六根互用卽別圓. 2他住初禪等

者. 約支林功德以辨也. 初禪五支. 一覺. 二

觀. 三喜. 四樂. 五一心. 二禪四支. 一內淨. 二

喜. 三樂. 四一心. 三禪五支. 一捨. 二念. 三喜.

四樂. 五一心. 四禪四支. 一不苦不樂. 二捨.

三念淸淨. 四一心. 心與定法名一心支. 四禪

俱有心及定法. 故具有此支. 三禪有喜支. 今

云除喜未詳. 六根具禪者. 從便言六. 意具顯

眼. 究竟盡者. 藏通究竟盡見思. 別盡塵沙. 圓

盡無明. 當分而論各名究竟. 如是下總示向

文正顯眼根六度也. 八相謂下兜率託胎降

生逾城降魔成道說法涅槃. 以諸佛垂應皆

示此八而成佛道也. 威儀者. 左傳云. 有威可

畏謂之威. 有儀可則謂之儀. 論四下明四敎.

俱有佛威儀也. 謂三藏後心. 通十地. 別初地

已上. 圓初住已上. 此四種智慧覺了俱能八

相成道. 名佛威儀而非具也. 何者. 別敎妙覺

但圓第二行. 藏通極果唯齊六根. 故□非具.

下              欄

然前三敎果上無人. 今之所論且約權說. 但

名下具佛威儀. 但名其圓敎等覺耳. 問等覺

未極. 何得言具. 答果雖未滿因行已圓. 故得

云具. 各有大義者. 如前以四敎釋大智也. 三

雖名大望圓仍小. 故云而非究竟也. 今中下

正示圓智. 乃名如海. 列名者雖歎勝德不的

顯名. [&FFFF]#知其人故略出七人. 皆的約中道者.

約事則繁就觀釋名. 足知大肉經. 文殊師利

此云妙德. 若見佛性卽具三德不縱不橫. 故

云妙德. 童子者. 內無法愛. 如世童子情無欲

染. 寶卽下3實智者. 常住不移寶可貴重. 故

表實相實智. 權者暫用還廢. 如月盈復虧. 故

以月表方便權智也. 月光約智斷者. 從一日

至十五日光漸漸增. 譬智德. 從十六至三十

日光漸漸減. 譬斷德. 卽涅槃月喩三昧義也.

經寶積者. 觀心雖空具足萬行. 萬行衆寶積

之於理故云寶積. 經日藏者. 中道正觀如日.

具足諸法名藏. 衆腎位極者等覺名賢. 讓極

果爲聖也. 佛是聖首等者. 四十二位俱名爲

聖. 妙覺爲其上首. 居聖人之極經十六人者.

卽賢首之同類也. 經彌勒云慈氏. 無緣大慈

攝諸法故. 然諸菩薩俱具諸德. 引物歸心各

彰一號. 能如是解. 乃於自心見諸菩薩. 淨名

云. 諸佛解脫當於衆生心行中心. 斯之謂也.

列凡夫衆者. 順古立名也. 若準今家. 應云雜

衆. 以其中凡聖兩兼道俗相間故. 卽有八部

名. 四種衆者. 卽經云. 四衆天龍八部. 天謂

欲色諸天. 龍是畜趣. 正報似蛇依報如天. 亦

能變爲人像. 八部卽四天王所領. 東方領二

經數: 一八○一

經名: 請觀音經疏闡義□卷第二

頁數: 九八八

上              欄

鬼□□婆富單那. 南方領二鬼□□多鳩槃

[&FFFF]#. 西方領二鬼毒龍毘舍□. 北方領二夜叉

羅刹. 共領八部不令惱人. 四衆者. 舊云出家

在家各二合爲四衆. 此名局意不周. 今於一

衆更開爲四. 卽各有當機等也. 當機是五百

等者. 宿植德本緣合時熟. 故謂當機. 五百

卽同類五百長者也. 後得道卽斯那等發起.

謂權謀智鑒知機知時. 擊揚發動成就利益.

如月蓋致請及下文身子白佛云. 佛說禪定

第一等. 影響謂古往諸佛法身菩薩. 隱其圓

極匡輔法王. 雖無爲作而有□益. 結緣謂力

無引導擊動之能. 德非伏物[&FFFF]#嚴之用. 過去

根淺三慧不生. 現在聞法無四悉益. 但作未

來得度因緣也. 經人非人者. 人卽四衆. 非人

卽天龍等. 或云人非人. 是疑神. 經恭敬圍繞

者. 修謹曰恭. 崇仰曰敬. 周□曰圍. 坐遍稱

繞. 或作行□. 卽表機動. 四句者. 一戒乘俱

急. 戒急受人天報. 乘急見佛道得. 卽此經天

人在會是也. 二戒緩乘急. 戒緩生惡趣. 乘急

値佛得道. 今龍鬼在會是也. 三戒急乘緩. 戒

急得人天身. 乘緩不得値佛設得値佛亦不

聞法得道. 如舍[&FFFF]#六億及著樂諸天不來聽

法. 皆是也. 四戒乘俱緩. 戒緩墮惡道. 乘緩無

解脫期. 釋由序中初標文出意. 就事下分二.

初約事消經. 如淨名疏中者. 略如前記. 經舌

□渠飮切. 謂不能言也. 眼主等者. 白虎通云.

肝繫於目. 肺繫於鼻. 心繫於口. 脾繫於舌. 腎

繫於耳. 故知經云舌□無聲. 卽心脾二藏病

也. 無聲是口不能言. 故主心病. 此卽肉團心

中              欄

也. 腹內爲病者. 腹屬身故. 意識卽慮知心也.

五根不利者. 根應作藏. 字之誤也. 謂五藏

不利外應五根. 成病惱也. 此約病從內出. 亦

可下約病從外入. 如久視久聽. 乃至飮食皆

成病. 故具論者外入. 乃是病緣. 入傷五藏. 五

藏旣病. 外應五根. 五根亦病也. 夜叉新云藥

1又. 此□勇健. 能飛騰空中. 舊□捷疾鬼.

致令國人病惱者. 卽是鬼爲病緣. 由鬼氣外

陵五根. 入傷五藏. 五藏成病還應五根. 經鉤

牙上出者. 鉤或作狗. 字之誤也. 經律異相賢

愚經觀佛三昧海經. □作鉤牙. 鉤字從金. 從

才. □通. 喪大記曰. 妻於夫拘之. 經典釋文

音溝. 古經字或從才. 故誤爲狗字也. 經吸

人精氣者. 普門疏云. 人心中有七滴甛水. 和

養精神. 鬼□一滴令頭痛. 三滴悶絶. 七滴卽

死. 二約理重釋. 一念三千卽空卽中. 彼彼互

遍故云無邊. 三障卽三德障. 性是善故云性

善. 十種下以十種行人釋一切人民也. 十種

行人不出三諦法界. 如一切人民不出毘舍

離國. 受苦報人卽人天受苦者. 如廣嚴重病

之比. 亦攝四惡趣世間善法. 卽人中行五戒

十善之者. 二乘則兩敎合說. 菩薩則四敎開

論. 愛見卽界內見思. 藏通內外凡. 別圓外凡.

俱未斷故而致病者. 卽依三種色聲等. 致貪

瞋癡病也. 變易土者. 卽方便實報. 別位三十

心者. 且總擧耳. 七住已上方生方便土. 受

變易身也. 圓敎十信及藏通斷惑盡人. 同別

三十心. 別敎登地同圓初住. 文雖偏擧而義

必具攝. 地地者. 所依曰地. 通指諸位. 皆

下              欄

有愛見者. 卽界外同體無明也. 四句卽四

門. 是無常等者. 等取兩亦雙非常卽有門無

常卽空門. 餘二可知. 是事實等者. 以己解一

門爲是. 斥他解三門爲非. 問月蓋屬何行人.

答經是方等不可定屬. 應知月蓋本是第十.

或示爲圓敎初心. 或通示前八. 推理起見名

爲夜叉. 見不出五故. 經云. 而有五眼五見如

前記. 鉤牙等者. 牙旣從下向上. 能傷害人.

業亦從見而起. 傷害法身因見起業. 爲生死

因. 業體黑闇故云如墨. 經五百長者. 風俗通

云. 耆年德[&FFFF]#事長於人. 以之爲長者也. 彼國

有五百家. 悉曰離車. 傳禪(去聲)爲王. 離車□傳

授國政蓋由此矣. 此五百長者共行道法. 率

土人民[&FFFF]#不歸德. 而月蓋爲首者. 爾時爲國

主也. 故維摩香積品云. 於是長者主月蓋從

八萬四千人來. 是也. 經頭面作禮者. 智論云.

禮法有三. 一者口禮. 二屈膝頭不至地. 三頭

至地. 至地名上禮也. 耆婆此云故言. 影堅王

之子. 善見庶兄柰女所生. 出胎卽持針□藥

囊. 爲世醫師也. 謂此爲是爲術也者. 以己執

爲是斥他執爲非也. 因緣事相卽攝. 有見外

道. 外之妙術者. 外謂外道. 非四句外. 不能救

治等者. 初一但醫身病. 後三醫心. 反增見愛

之病. 五眼不明者. 眼應作根. 明謂明利. 外爲

五塵所 侵. 故不明利. 云云者. 謂十種行人爲

見愛所害. 故請觀音. 觀音亦十種不同. 經天

尊者. 諸天世人無能過故. 故曰天尊. 亦曰世

尊. 故者譯經二名互用. 唐杜行□譯佛頂最

勝經. 皆稱聖尊

經數: 一八○一

經名: 請觀音經疏闡義□卷第三

頁數: 九八九

上              欄

請觀音經疏闡義□卷第二

請觀音經疏闡義□卷第三

宋錢唐沙門釋智圓述

□引者. □家之引. 正說如□. 三序如引. 降臨

者. 周禮云. 臨謂尊適卑也. 生起意者. 因序中

用. 蓋致請故. 佛示能除毒害者. 在於西方由

示方所故勸祈請. 由祈請故聖降. 由聖降故

授楊枝. 由受楊枝故爲說[&FFFF]#. 西方去此等

者. 語出大經. 彼文乃是東方不動世界. 指此

娑婆云西方去此1二十□河沙. 若論安養.

卽如小彌陀經云過十萬億佛土也. 今但借

其語勢. 以爲難辭. 何故下問也. 一解下答也.

他解約應而失於機. 故不取也. 今解不爾者.

據佛對告長者云去此不遠. 乃約機緣不同.

他人約應論不遠也. 雖近而遠者. 如舍[&FFFF]#三

億不見不聞. 其猶八音至近. □者不聞. 雖遠

必應者. 如今月蓋祈請三聖卽降. 有若天月

至遠水淸卽現. 時謂時節. 方卽方所. 數謂數

法. 佛敎所談其理寂絶. 無時方數故. 五陰十

八本持十二入之法. 不能攝也. 若外道法中

計有時等. 卽爲三科所攝. 後漢安世高□經.

譯十八界爲本持也. 但隨下眞理雖無世諦

說有. 如律中令內弟子時食時衣. 是有時也.

今云正立西方. 是有方也. 五行者. 行天之氣

也. 老聃云. 天有五行木火金土水. 分時化育

以成萬物. 西卽是金者. 東木南火西金北水

中              欄

中土. 若對四諦者. 謂東集南苦西道北滅. 故

云卽道諦也. 道是能通等者. 道是戒定慧. 能

破惑通至於理. 如金能決斷也. 用智慧見理

者. 此解道是能通義也. 慧能見理故. 是能通

理卽所通也. 此言下正顯西方觀音以表道

諦. 觀卽種智故云大智. 三德互融. 故云無□.

消此之毒. 卽智能破惑. 通至於理. 卽能通義.

日從下東出表生善. 入西表滅惡. 生滅兩機

者. 謂生善則機在東土. 滅惡則機在西方. 故

云在此二土. 二種無量者. 謂三身爲生法二

身. 亦名眞應二身. 有量之無量者. 夫應之爲

義機熟則生. 機盡則滅. 終成有量. 但以人天

不能數知. 故言無量. 若釋迦八十之壽. 旣可

數知. 則是有量中之有量也. 光明疏云. 有量

有二義. 正由此矣. 法身無量者. 法身卽眞身.

今明二身則合法報同名法身也. 以報法體一

故. 在因則境觀不二. 在果則法報相冥. 故光

明疏云. 智旣應冥亦非身非不身. 請觀旣亦

二字足驗體同. 法報體一常住不變故無限

量. 故云此是無量之無量也. 俱是法身之無

量者. 二佛俱得法報之常身故. 彼此二佛俱

能應長應短. 但此釋迦應穢土機緣宜短故.

生身是八十及七百阿僧祇也. 彼彌陀應淨

土機緣. 宜長故壽無量也. 而實有數者. 非人

天所知. 云無量爾. 旣觀音補處驗有數也. 然

則光明談山海之壽. 是釋迦能現無量. 例此

彌陀亦現有量也. 故光明疏云. 應佛皆爲兩

量. 逐物參差長短. 問光明談山海之壽. 故以

常果爲宗. 若例彌陀終成有量. 則是無常. 何

下              欄

云常果. 答池水深則蓮花大. 法體常則應用

遠. 山海是常體之用. 故談大用足顯體. 常以

斷信相. 執八十無常之疑也. 而彼疏從容以

報身當品題者. 取其上冥下應義便爾. 實明

應身能爲常也. 耆□凜師者. 謂耆□寺凜法

師. 故有優劣者. 以此之穢形彼爲淨故彼優

此劣. 而同是應土. 若作下破凡二意. 一有動

移故非眞. 二未極淨故非眞. 不復得移動等

者此初意也. 眞理寂然無去來移動無淨穢

優劣. 經說彌陀從彼來此彼優此劣. 豈是眞

耶. 若彼下次意也. 若是眞身應居寂光極淨

之土. 旣法說三乘人分九品. 雖無四趣而有

人天故. 於同居尙未極淨. 據此則不可謂是

眞身也. 故云. 此則不可. 故淨名疏明二十七

品淨土. 彌陀止是第六. 而諸經偏[&FFFF]#爲淨者.

形此土故由物機故. 是攝生故. 令專注故. 宿

緣厚故. 約多分故. 此語則寬者. 以久本今[&FFFF]#

俱應身故. 此一往許之也. 二往不可. 故云. 今

亦不用. 以無經文明說故. 曰那知須知. 二佛

各有久本今[&FFFF]#也. 那互爲者. 責他以彼爲本

以此爲[&FFFF]#. 今明下示今正義. 彼此俱是應土

但淨穢不同. 今此穢土緣破惡宜在淨土

之佛. 以淨破穢是對治. 故互爲優劣者. 此

土爲劣淨土爲優. 同居爲劣方便爲優. 實報

寂光準說可見. 互有消除者. 穢土見思毒害

請淨土佛消除. 淨土塵沙毒害請有餘土佛

消除. 有餘無明毒害請實報土佛消除. 故云

互有. 此亦一往. 應知淨土衆生若機在釋迦.

亦請此佛. 如十下擧十人示互有消除相. 十

經數: 一八○一

經名: 請觀音經疏闡義□卷第三

頁數: 九九○

上              欄

種垂應者. 受苦報人及修世間善法者. 但感

事相觀音. 乃至修圓者. 感圓通觀音. 此八人

皆是同居穢土. 感同居淨土八種觀音也. 變

易二人者. 別三十心感實報觀音垂應. 圓初

住感寂光觀音垂應也. 十種西方者. 初人雖

見事相. 乃至第十見如虛空. 例此娑婆亦應

十種. 如淨名經明身子與梵王所見. 法華常

在靈鷲山等. 但據多分衆生爲其取土. 故彼

淨此穢. 於中機緣不無異見. 佛佛道齊於玆

信矣. 十種消伏約拔果報苦. 乃至破無明說

之. 此土至令請者. 因緣和合能破三障故. 一

法標名者. 隨機各立一號也. 今欲下明須請

之由. 由表三德故須俱請. 今此土衆生欲消

伏三障毒害. 必須外假勝境之緣. 顯發自己

此法身之理. 彌陀勝境旣表法身故須請也. 而

法身爲感所覆. 今欲顯發. 須修觀慧照了

此理. 除其惑障. 觀音表慧故須請也. 然慧不

孤運假福資成. 勢至表福亦須請也. 釋迦欲

令衆生顯發本理學慧修福故. 請三聖密以

表之. 對治義强者以愚癡故. 見有苦相. 若有

觀智則達苦無苦. 今由病苦. 正須智慧以爲

對治. 故用標題. 得意具三者. 觀爲顯理必假

福資故. 略標一名. 卽具三義. 大悲至之境者.

無緣大悲普覆一切. 卽法身也. 申三業之機

者. 五體投地等是身業. 繫念等是意業. 當請

彼佛是口業. 無創等者. 創與瘡同. 禮記頭

有創則沐. 字皆此作. 大經云. 如人手瘡捉持

毒藥. 毒則隨入. 若無瘡者毒則不入. 瘡卽菩

提因緣. 毒卽第一妙藥. 五體投地者. 二□二

中              欄

膝及頂. 俱是體分悉至地也. 衆生之本體一

者. 衆生心性與佛無別. 故云體一. 義同父子

天性相關. 母字誤也. 子拜其父旣表報恩. 衆

生拜佛義亦同也. 薩婆若此云一切智相. 內

觀心性與果智合. 離薩婆若卽心隨妄境也.

與常理合者. 與五常理合也. 逆理謂逆五常

理. 戒是色法者. 應云色是戒法. 文之例誤也.

無作冥密者. 由作以發無作不與色心相應.

而在第三聚攝. 故云冥密. 左陰右陽者. 夫左

右陰陽因於方所. 東南屬陽西北屬陰. 此方

之禮君父師南面則左東右西. 則左是陽右

是陰. 西土之禮三皆東面. 則左北右南故左

是陰也. 涅槃云. 譬如四方北方爲上. 上卽左

也. 推□顯現如陽之明. 思數在內如陰之暗.

五識在頭者. 眼耳鼻舌俱在頭. 故身雖遍體

頭亦身故. 平倚者. 倚立也. 名爲惑者. 不與理

智相冥. 唯隨妄我慮知之執. 則是全法. 性爲

無明也. 五受陰卽是五夜叉也. 若依至心地

者. 則是投地作禮義也. 五分之名通大小乘.

今意在大義亦兼小. 以通十種行人故. 悟虛

智者. 悟法空之智也. 行陰招累者. 百論疏云.

心王了其總相. 心所了其別相. 以識創起但

緣靑等總相. 次取境像卽是想心. 次領納

前境卽是受心. 次起貪等煩惱造作卽是行

心. 前三但是無記未能成業. 行旣成業故云

招累. 因滅下滅九界無常五陰. 得佛界常住

五陰也. 斷結毒害者. 結卽煩惱故喩臭穢. 亦

是止善者. 掩臭如不殺等. 雕麗者. 雕文飾也.

禮云. 其民雕題. 家語云. 器不雕僞華能嚴麗.

下              欄

如福能資慧也. 行善卽放生等. 定中下定無

慧無以深其寂慧. 無定無以窮其照. 若別對

等者. 示別對之失. 法身皆名爲慧者. 慧應作

香字之誤也. 華嚴以五分法身. 皆喩香故. 豈

得無定者. 五分有定身故此示以香獨表於

慧之失也. 七淨者. 一戒淨. 二心淨. 三見淨.

四度疑淨. 五分別淨. 六行淨. 七涅槃淨. 此七

名七覺淨華. 大經云. 定水湛然滿布以七淨

華也. 戒是戒學心是定學. 餘五慧學. 豈得無

慧者. 此示以華獨表於定之失也. 而別下結

責也. 佛言通表. 豈宜別對. 故言下引證未詳.

火爲緣者. 以火喩受戒作法也. 定慧亦爾者.

例戒學各具作無作也. 對此下云云者. 對止

行事善及戒學無作作兩善. 是約前二行人.

論表法也. 對定慧則約後八行人. 論表法也.

故前明定慧含大小偏圓界內外義. 凡論表

法意. 令行人睹對香華. 無忘自己定慧

耳. 不了此旨. 唯數外境何所益哉. 合消等

者. 表所消毒害亦十不同. 如初行人以香表

不殺等. 止善應以臭氣表四惡趣業. 乃至第

十行人以二住所破無明. 爲臭氣也. 所以下

三業次第. 應先身次口後意. 而經文以意居

次者. 以先須期心故默念之請卽願請也. 不

風等者. 有聲曰風. 守之則散. 結滯曰氣. 守

之則塞. 出入不盡曰喘. 守之則勞. 不聲不

滯出入俱暢名息. 守之乃定. 禪門明用息

不同有三. 一師敎繫心數出息. 一師敎數入

息. 一師敎入出無在. 但取所便. 入定無過. 卽

用皆不許出入俱數. 行人欲行此法. 應以數